
RAPORT 

asupra proiectului de Lege pentru modificarea Ordonanţei de urgenţă
 a Guvernului nr.88/1997 privind privatizarea societăţilor comerciale
                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu proiectul de Lege pentru modificarea Ordonanţei de urgenţă a Guvernului nr.88/1997 privind privatizarea societăţilor comerciale, trimis cu adresa nr. PL-x 553 din             9 noiembrie 2010, înregistrată sub nr. 21/308 din  11 noiembrie 2010.


Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



Senatul, în calitate de primă Cameră sesizată, a adoptat proiectul de lege în şedinţa din 4 octombrie 2010.

Consiliul Legislativ a avizat favorabil iniţiativa legislativă cu observaţii şi propuneri, conform avizului nr.433 din 14 aprilie 2010.
Consiliul Economic şi Social a avizat favorabil proiectul de lege cu observaţii, conform avizului nr.693 din 29 martie 2010.


Guvernul, prin punctul de vedere transmis cu adresa nr. 1448 din                   7 iunie 2010, susţine adoptarea acestei iniţiative legislative, sub rezerva însuşirii observaţiilor şi propunerilor de la pct.II. 
Comisia juridică, de disciplină şi imunităţi a avizat favorabil proiectul de lege, conform avizului  nr. 31/918 din 16 noiembrie 2010. 
Comisia pentru buget, finanţe şi bănci a avizat favorabil iniţiativa legislativă, conform avizului  nr. 22/532 din 24 noiembrie 2010. 

Comisia pentru industrii şi servicii a avizat favorabil proiectul de lege în forma adoptată de Senat, conform avizului  nr. 23/285 din 24 noiembrie 2010. 

Iniţiativa legislativă supusă dezbaterii are ca obiect de reglementare modificarea Ordonanţei de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, în vederea înlăturării tratamentului considerat discriminatoriu în privinţa achiziţionării de active pentru operatorii economici la care statul deţine mai mult de 33% din totalul acţiunilor cu drept de vot în adunarea generală a acţionarilor, în raport de ceilalţi operatori economici. Prin această propunere legislativă se dă astfel posibilitatea achiziţionării unor active de către societăţile comerciale la care statul  sau o autoritate a administraţiei publice locale este acţionar. 
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege mai sus menţionat în şedinţa din 7 decembrie 2010. 
     La lucrările Comisiei a participat, în calitate de invitat, din partea Ministerului Economiei, Comerţului şi Mediului de Afaceri, domnul Cornel Bobâlcă    – director.
     La dezbaterea acestei iniţiative legislative, din totalul de 21 de membri ai Comisiei pentru politică economică, reformă şi privatizare au fost prezenţi                   20 deputaţi.    
                        În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru modificarea Ordonanţei de urgenţă a Guvernului nr.88/1997 privind privatizarea societăţilor comerciale, în forma adoptată de Senat.



În raport cu obiectul şi conţinutul său, proiectul de lege face parte din categoria legilor ordinare.  

                  PRESEDINTE      


                  SECRETAR                                                                                                                                                                                                             


                          
                                                                

                 Mihai TUDOSE                                           Horia GRAMA                                
       Şef serviciu                                                                                                                                                                                                                                                                                                                                         
Graziella Segărceanu

AL

Vă înaintăm, alăturat, RAPORTUL asupra proiectului de Lege pentru modificarea Ordonanţei de urgenţă a Guvernului nr.88/1997 privind privatizarea societăţilor comerciale, trimis, spre dezbatere în fond, cu adresa nr. PL-x 553 din                9 noiembrie 2010, înregistrată sub nr. 21/308 din 11 noiembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.  
PREŞEDINTE

                                                       Mihai  TUDOSE

